SODOBNA SLOVENSKA POEZIJA: Predstavitev trojezične antologije
2025-10-02 17:00 (Europe/Paris) | Maribor center / UKM, Gospejna ulica 10, Maribor
Predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today organiziramo v sodelovanju s Slovenskim inštitutom na Dunaju.
V jubilejnem mesecu oktobru bomo 35. obletnico Avstrijske čitalnice Univerzitetne knjižnice Maribor obeležili z različnimi dogodki in prireditvami. Vljudno vas vabimo na predstavitev trojezične antologije Sodobna slovenska poezija/Slowenische Gegenwartslyrik/Slovenian Poetry Today, ki jo organiziramo v sodelovanju s Slovenskim inštitutom na Dunaju.
Antologijo, ki jo je izdal avstrijski PEN klub, bodo po uvodnem nagovoru Herberta Seherja predstavili Lev Detela, Peter Kersche, Herbert-Harry Kuhner in Irmgard Kuhner.
Veselimo se ponovnega srečanja z vami!

Povezava do originalnega članka

Pogovor z Marijem Čukom
2025-10-02 17:30 - 19:00 | Maribor center / Knjigarna Beletrina, Grajski trg 2
Z Marijem Čukom se bo pogovarjala Tonja Jelen.
Marij Čuk, pesnik, pisatelj, esejist in scenarist, učitelj, novinar in urednik, aktualni predsednik Društva slovenskih pisateljev, je letos objavil roman Zlato zrno. Do sedaj je napisal deset pesniških zbirk, številne radijske igre in satirične nadaljevanke ter vrsto dram, ki so bile uprizorjene v Slovenskem stalnem gledališču v Trstu. Izdal je pet romanov. Za svoje delo je prejel številna priznanja in nagrade. Osrednji junak romana Zlato zrno Leopold Teofit vstopi na vlak, ki naj bi ga pripeljal do zlatega zrna njegovega najglobljega hrepenenja.
Za Teofita sprehod po mestu in okolici postane marsikaj: priložnost za razreševanje odnosa z očetom; nežna reminiscenca na odnos z ženo Nevio, njuno veliko ljubezen in preizkušnjo neozdravljive bolezni; predvsem pa se med ležernim sprehajanjem prebuja hrepenenja po vsem, kar se ima po srečanju s skrivnostno žensko še zgoditi.
Pripovedi dajeta šaljivo noto Teofitov plišasti spremljevalec Ronči in policijski inšpektor.

Povezava do originalnega članka

Literarni večer z Urško Klakočar Zupančič
2025-10-02 18:00 | 281317b9-93ad-4f90-915e-26836fb7967e
Pogovor pisatelja Toneta Partljič z Urško Klakočar Zupančič o njenem literarnem ustvarjanju
Bralni klub Marica vas vabi v četrtek, 2. oktobra ob 18. uri v Kulturno dvorano Toneta Partljiča v Pesnici pri Mariboru na literarni večer z URŠKO KLAKOČAR ZUPANČIČ. Z avtorico se bo o njenih literarnih delih pogovarjal pisatelj Tone Partljič.
Vljudno vabljeni!

Povezava do originalnega članka

Festival "Ka še čakaš? Probaj!"
2025-10-03 13:00 - 19:00 | Maribor center / Vetrinjski dvor, Maribor
KA ŠE ČAKAŠ? PROBAJ! En dan. Več kot 11 interaktivnih postaj. Odkrij, kaj znaš, kaj te navdihuje in kaj te premakne. Spoznaj nove ljudi in doživi izzive, ki jih ne pozabiš!
Festival »Ka še čakaš? Probaj!« – prostor izkušenj, idej in novih priložnosti Maribor bo v petek, 3. oktobra 2025, postal središče ustvarjalnosti, glasbe in novih priložnosti! V Vetrinjskem dvoru bo med 13. in 19. uro potekal festival »Ka še čakaš? Probaj!«, namenjen mladim, ki želijo raziskovati svoje interese, preizkušati različne dejavnosti in pridobiti motivacijo za prihodnost.
Zakaj priti?
Festival je interaktiven, praktičen in temelji na izkustvenem učenju. Na voljo bo več kot 11 interaktivnih postaj, kjer se bodo mladi lahko preizkusili v IT-ju, lesarstvu, kulinariki, glasbi, umetnosti, frizerstvu, recikliranju in drugih zanimivih področjih.
Dodaten program:

14.00 – 15.00: Delavnica »Naloži si psihološke supermoči!«
16.00 – 17.00: Navdihujoči pogovori z lokalnimi ustvarjalci, med njimi Nika Mirt, Vid Kmetič,…
18.00: Glasbeni zaključek z mini Happy Ol’ McWeasel acoustic set

Povezava do originalnega članka

Janček ježek 3+
2025-10-03 17:00, 2025-10-04 10:00 | Mala dvorana
Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.
Predstava je primerna tudi za prvo triado OŠ

Nakup kart

Povezava do originalnega članka

Strip peobrazba v živo: Jure Jakob in Neža Šivec
2025-10-03 17:30 - 20:30 | II. Gimnazija Maribor
Strip preobrazba v živo 2025 na II. gimnaziji
Gostovanje pesnika Jureta Jakoba in likovne umetnice Neže Šivec
Petek, 3. oktober 2025 // ob 17.30 // učilnica PL1 II. gimnazije Maribor
V petek, 3. oktobra 2025, ob 17:30 uri, bo na II. gimnaziji Maribor v učilnici PL1 (pritličje, levo) potekal literarno-stripovski dogodek iz cikla LUD Literature Strip preobrazba v živo, na katerem bosta gostovala striparka in vizualna umetnica Neža Šivec in pesnik in pisatelj Jure Jakob. Pogovor bo povezovala Nina Medved. Srečanje je namenjeno tako dijakom II. gimnazije Maribor kot širši javnosti.
Neža Šivec in Jure Jakob sta »sodelovala« v stripu Molitev, ki je nastal po Juretovi pesmi (iz zbirke Lakota, 2018). Strip je bil objavljen v poletni reviji Literatura 408-409.
Neža Šivec (1996) je leta 2021 zaključila magistrski študij ilustracije na ALUO z magistrsko nalogo o stripu pod mentorstvom Milana Eriča in Damijana Stepančiča. Kot študentka je sodelovala pri več skupinskih razstavah. Ilustrirala je novo izdajo mladinskega romana Gimnazijka Antona Ingoliča (Beletrina, 2023). V Črepinjah zajema navdih iz izkušenj, ki jih je nabrala kot dolgoletna prostovoljka in od leta 2021 tudi zaposlena pri Društvu prostovoljcev Vincencijeva zveza dobrote, humanitarni organizaciji, ki se posveča zlasti pomoči brezdomcem. Pri ustvarjanju je izbrala v stripu redkeje videno, vendar ekspresivno tehniko risbe v oglju, ki učinkovito odraža negotovo eksistenco glavne junakinje.
Jure Jakob (1977) je na Filozofski fakulteti v Ljubljani je magistriral iz primerjalne književnosti. Je avtor petih pesniških zbirk (Tri postaje, Budnost, Zapuščeni kraji, Delci dela, Lakota), monografske študije o pripovedništvu Lojzeta Kovačiča Otroški pogled, esejistično prozne knjige Hiše in drugi prosti spisi in dveh pesniških slikanic za otroke (Morje, Skrivni gozd). Za svoja dela je prejel naslednje nagrede: zlato ptico (2004), nagrado za obetavne mlade slovenske umetnike; kritiško sito (2016), nagrado za najboljšo knjigo preteklega leta; in Rožančevo nagrado (2016), nagrado za najboljše esejistično delo preteklega leta. Živi in ustvarja v Savljah pri Ljubljani.
Iz radovednosti, na kakšen način lahko kratka proza zaživi v novem mediju, sta si Stripburger/Forum Ljubljana in LUD Literatura v preteklih letih zamislila projekt Strip preobrazba. Stripovske interpretacije kratkih zgodb številnih avtorjev in avtoric so zadihale kot avtonomne in izvirne umetniške stvaritve v reviji Literatura in pozneje izšle tudi v knjigi Strip preobrazba (v sozaložništvu Stripburgerja in založbe Literatura). Projekt se nadaljuje s poskusom združevanja stripa in poezije.

Prijazno vabljene in vabljeni!

Organizacija: LUD Literatura v sodelovanju s Stripburger/Forum Ljubljana.
Soorganizatorji: Mladinski kulturni center Maribor, II. gimnazija Maribor in Dve luni, zavod za poetizacijo sveta.
Dogodek je podprla Javna agencija za knjigo RS.

Povezava do originalnega članka

31. MFRU 2025 / 3. oktober
2025-10-03 19:00 - 20:00 | Kulturni inkubator
Mednarodni festival računalniške umetnosti 2025
MFRU31
Ezoterična ekotehnika. Iracionalna komputacija in zarotniško mreženje.
26. september – 5. oktober 2025 // Različne lokacije, Maribor
Med 26. septembrom in 5. oktobrom se bo v organizaciji Mladinskega kulturnega centra Maribor v Mariboru zgodila že 31. izvedba Mednarodnega festivala računalniške umetnostni – MFRU. Letošnja edicija poteka pod naslovom Ezoterična ekotehnika, iracionalna komputacija in zarotniško mreženje.

PROGRAM // 3. oktober 2025
petek – 03. oktober
19:00 | Kulturni inkubator
Pogovori in predavanja: LJ Games Club – Mariborska edicija
20:00 | Kulturni inkubator
Koncert: Algorave with map(h): Toplap Linz
~ ~ ~
Za celoten program: https://www.mfru.org/

Organizacija: Mladinski kulturni center (MKC) Maribor
S podporo: Mestna občina Maribor // Ministrstvo RS za kulturo // Ministrstvo RS za šolstvo – Urad RS za mladino

Povezava do originalnega članka

Otroški abonma CEPETAVČEK
2025-10-04 00:00 - 2026-03-06 00:00 | Okolica / Mariborska cesta 26, 2352 Selnica ob Dravi
Otroški abonma CEPETAVČEK 2025/26
Sobota, 4. 10. 2025, ob 10.00, dvorana Zinke Zorko v Hramu kulture Arnolda Tovornika

NA DVORIŠČU – glasbena predstava z Romano Krajnčan in Danielom Malalanom (Slovensko stalno gledališče Trst in Dream Art)

Sobota, 8. 11. 2025, ob 10.00, dvorana Zinke Zorko v Hramu kulture Arnolda Tovornika

BUČA DEBELUČA – gostuje gledališče PRAVLJIČARNA

Sobota, 6. 12. 2025, ob 10.00, dvorana Zinke Zorko v Hramu kulture Arnolda Tovornika

PRAZNIČNA POMOČ – gostuje gledališče PIKA POKA

Sobota, 10. 1. 2026, ob 10.00, dvorana Zinke Zorko v Hramu kulture Arnolda Tovornika

ŽIV ŽAV – Zajtrk je zdrav – gostuje gledališče KU-KUC

Sobota, 7. 2. 2026, ob 10.00, dvorana Zinke Zorko v Hramu kulture Arnolda Tovornika

DEŽELA ZIM-BIM-BIM – gostuje Miškino gledališče

Sobota, 6. 3. 2026, ob 10.00, dvorana Zinke Zorko v Hramu kulture Arnolda Tovornika

PREDSTAVA PRESENEČENJA – izdamo lahko le to, da bomo ustvarjali in plesali.

Povezava do originalnega članka

O TREH MARIBORČANKAH
2025-10-04 10:00 - 11:00 | Maribor center / Pobreško pokopališče
Sprehod s tremi zgodbami
Lahko rečemo, da je na pokopališčih zapisano življenje vsakega mesta, saj je večina tistih, ki so na takšen ali drugačen način vplivali na razvoj mesta, mestno zgodovino, tam pokopanih. Sprehod po Pobreškem pokopališču z naslovom O treh Mariborčankah se bo skoncentriral na zgodbe treh žensk, bodisi rojenih v našem mestu ali pa so v Mariboru delovale večino svojega življenja. Čeprav v zgodovini dolgo časa zapostavljene, odrinjene nekje ozadje, v senco moških, pa so tudi one imele še kako pomembne vloge in predvsem zanimive življenjske zgodbe.
Sprehajalec: Vid Kmetič
Trajanje: 1 ura
Začetna točka: pred vhodom na Pobreško pokopališče
Sprehod je za obiskovalce brezplačen in del programa Dnevov evropske kulturne dediščine.

Povezava do originalnega članka

Domači buhtlji z Urško Šobak
2025-10-04 10:00 - 13:00 | Maribor center / Izba
Pridružite se nam na okusni kuharski delavnici, kjer se bomo naučili pripravljati mehke buhtlje, tako male kot velike, polnjene z marmelado, slivami, čokolado ali pa kar prazne. Na delavnici boste spoznali vse skrivnosti za pripravo popolnega testa in oblikovanje buhtljev, ki bodo ravno prav mehki, rahli in okusni.
Na začetku se bomo naučili, kako enostavno zamesiti testo za buhtlje, ki bo ravno pravšnje za dosego mehkobe in sočnosti. Urška vam bo pokazala, kako si zagotovite, da bo testo pravilno vzhajalo, da bodo buhtlji popolni. Nato se bomo lotili oblikovanja testa, kjer bomo preizkusili različne načine, kako enostavno oblikovati male in velike buhtlje, ki jih bomo napolnili z različnimi okusi.
🎨 Kaj se bomo naučili na delavnici?

Kako enostavno zamesiti testo za mehke buhtlje, ki bo rahlo in zračno.
Kako pravilno vzhajati testo, da bodo buhtlji mehki in puhasti.
Kako enostavno oblikovati testo za buhtlje, da bo priprava hitra in enostavna.

Po delavnici boste imeli priložnost odnesli domov svojo svežo in okusno serijo buhtljev ter se prepustili uživanju v lastnem delu. Ne zamudite priložnosti, da postanete mojster buhtljev!
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 5,00 EUR z DDV / posamična (1 odrasel in 1 otrok), 10,00 EUR z DDV/ družinska (do 2 odrasla in 3 otroci). Materiali so vključeni.
🌈 Več: info@marsmaribor.org, http://www.marsmaribor.org/
O mentorici:
Urška Šobak je zbirateljica starih kuharskih receptov, ki v mlajših letih ni bila spretna kuharica, pravzaprav sploh ni znala kuhati, je pa na polno uživala v dobri hrani. Sedaj veliko časa preživi v kuhinji, preizkuša stare recepte in razvaja svoje najbližje s pozabljenimi jedmi. Leta 2017 je začela z Ej, babi – s srčnim projektom zbiranja starih receptov. Rezultat tega je kuharska knjiga za odrasle, ki je izšla oktobra 2023 in otroška kuharska knjiga, ki je izšla junija 2024. Obe knjigi sta polni starih receptov naših babic, ki so zadnji hip ubežali košu

Povezava do originalnega članka

31. MFRU 2025 / 4. oktober
2025-10-04 11:00 - 17:00 | Minoritska cerkev in Hiša arhitekture
Mednarodni festival računalniške umetnosti 2025
MFRU31
Ezoterična ekotehnika. Iracionalna komputacija in zarotniško mreženje.
26. september – 5. oktober 2025 // Različne lokacije, Maribor
Med 26. septembrom in 5. oktobrom se bo v organizaciji Mladinskega kulturnega centra Maribor v Mariboru zgodila že 31. izvedba Mednarodnega festivala računalniške umetnostni – MFRU. Letošnja edicija poteka pod naslovom Ezoterična ekotehnika, iracionalna komputacija in zarotniško mreženje.

PROGRAM // 4. oktober 2025
11:00 | Hiša arhitekture, Salon+, Galerija Media Nox, Kulturni inkubator
Voden ogled s kuratorjema: Zarotniški partnerji: Maratonsko vodstvo po razstavah Tactical Tech, Kres, Stadtwerkstatt in Ukoreninjenje
14:00 | Minoritska cerkev
Voden ogled s kuratorjema: Ezoterična ekotehnika. Iracionalna komputacija in zarotniško mreženje
15:30 | Minoritska cerkev
Pogovori in predavanja: Lucile Haute & Institute of Diagram Studies: Seansa zaščitnih znamenj proti milijarderjem v vesolju
17:00
Delavnica: Servus.at: Čiščenje oblakov / adijo 10
~ ~ ~
Za celoten program: https://www.mfru.org/

Organizacija: Mladinski kulturni center (MKC) Maribor
S podporo: Mestna občina Maribor // Ministrstvo RS za kulturo // Ministrstvo RS za šolstvo – Urad RS za mladino

Povezava do originalnega članka

Arhitekt Ivan Vurnik: nekoč in danes, 1884–2024
2025-10-04 11:00 - 2025-11-30 00:00 | Maribor center / promenada Mestnega parka, Ulica heroja Tomšiča
Ivan Vurnik je bil eden izmed osrednjih arhitektov slovenskega modernizma, ustanovni profesor ljubljanske arhitekturne šole, inovator in umetnik.
Razstavo Arhitekt Ivan Vurnik: nekoč in danes, 1884–2024 odpiramo na promenadi Mestnega parka v soboto, 4. oktobra 2025, ob 11.00.
Na promenadi Mestnega parka predstavljamo razstavo o delu Ivana Vurnika, enega izmed osrednjih arhitektov slovenskega modernizma, ustanovnega profesorja ljubljanske arhitekturne šole, inovatorja in umetnika. Razstava želi opozoriti na arhitektova vodilna in nekatera manj znana dela, kot so nadškofijska kapela v Trstu, sanatorij na Golniku, Sokolski dom na Taboru v Ljubljani, Aljaževa kapela v Vratih, delavsko naselje v Mariboru, kopališče Obla Gorica v Radovljici, spomenik skladatelju Juriju Fleišmanu v Beričevem pri Ljubljani in urbanistična ureditev Bleda.
S t.i. »delavsko kolonijo« iz 1920-ih let na Taboru – danes poznano kot Vurnikova kolonija – se je Vurnik vpisal v arhitekturno zgodovino Maribora. Stanovanjska kolonija, ki se razprostira na 50.000 m² ter združuje 211 vrstnih hiš ter jo je Vurnik zasnoval za uslužbence mestnega urada za zavarovanje delavcev, je arhitektov edini izveden urbanistični projekt, prvi primer »vrtnega mesta« in prvi primer reševanja stanovanjskega vprašanja pri nas.
Ivan Vurnik pripada prvi generaciji visokošolsko izobraženih slovenskih arhitektov, ki so se šolali na Dunaju, in so vsestransko zaznamovali slovensko arhitekturno dogajanje. Vurnik je bil med četverico, kamor sodijo še starejši Maks Fabiani (1865–1962), Ivan Jager (1871–1959) in Jože Plečnik (1872–1957), najmlajši, a ga je doletela zahtevna naloga, leta 1919 postaviti na noge na novi Univerzi v Ljubljani ustanovljen Oddelek za arhitekturo Tehniške fakultete. Bil je človek raznolikih sposobnosti in vsestranski tako kot arhitekt, urbanist, oblikovalec, pedagog in raziskovalec. V svojem profesionalnem delu je izhajal iz družinske podobarske tradicije in se skladno s časovnimi premenami navduševal nad raznovrstnimi tokovi, vse od secesijskih vzorov, ekspresionističnih prvin, romantičnega iskanja narodnega sloga in dekorativnih pobud pa vse do funkcionalizma, kar je bilo vedno osnovano na trdnem znanju. Zaradi strokovnih nesoglasij sta leta 1925 s Plečnikom organizirala študijski pouk ljubljanske šole v dveh ločenih seminarjih, kjer je Vurnikova šola, kot alternativa Plečnikovi, predstavljala bolj sodoben arhitekturni svet. Vurnik je sledil tehničnemu napredku in novodobnim trendom razvoja arhitekturne stroke v svetu ter je s svojim projektantskim in pedagoškim delom bil pionir uvajanja sodobnih arhitekturnih rešitev.
Razstavo sta ob 140. obletnici rojstva Ivana Vurnika pripravila Center arhitekture Slovenije in Muzej za arhitekturo in oblikovanje ter na novo osvetlila arhitektov opus in predstavila njegov vpliv na razvoj slovenske arhitekture. Arhitektova osrednja dela so predstavljena z reprodukcijami originalnih načrtov, ohranjenih fotografij ter s sodobnimi fotografijami arhitekturnega fotografa Mirana Kambiča. Fotografije današnjega stanja izražajo odnos uporabnikov do arhitekture, ohranjanja le-te, skrb zanjo in hkrati njeno preoblikovanje skozi prostor časa.
Razstava in program sta nastala v okviru Vurnikovih dni 2025 v produkciji in v sodelovanju s Centrom arhitekture Slovenije, ob podpori Mestne občine Maribor in Krajevne skupnosti Radovljica.
Generalni pokrovitelj projekta v Mariboru je Energija Plus.

Povezava do originalnega članka

Štirje neustrašni 3+
2025-10-04 18:00 | Velika dvorana
Saša Eržen po motivih Bremenskih godcev bratov Grimm

Kdor poje, slabo ne misli. In s pesmijo na ustih smo neustrašni. Pogumna naveza najboljših živalskih prijateljev zagotovo užene prav vse razbojnike.

Nakup kart

Povezava do originalnega članka

31. MFRU 2025 / 5. oktober
2025-10-05 10:00 - 16:30 | 31. MFRU 2025 / 5. oktober
Mednarodni festival računalniške umetnosti 2025
MFRU31
Ezoterična ekotehnika. Iracionalna komputacija in zarotniško mreženje.
26. september – 5. oktober 2025 // Različne lokacije, Maribor
Med 26. septembrom in 5. oktobrom se bo v organizaciji Mladinskega kulturnega centra Maribor v Mariboru zgodila že 31. izvedba Mednarodnega festivala računalniške umetnostni – MFRU. Letošnja edicija poteka pod naslovom Ezoterična ekotehnika, iracionalna komputacija in zarotniško mreženje.

PROGRAM // 5. oktober 2025
10:00 | Minoritska cerkev
Voden ogled s kuratorjema: Ezoterična ekotehnika. Iracionalna komputacija in zarotniško mreženje
14:00 | Minoritska cerkev
Pogovori in predavanja: Technologie und Unheimliche: Televangeličanski prenos SIRIUS.EXE 2.0
16:30 | Galerija Media Nox
Pogovori in predavanja: Stadtwerkstatt: Pogovori o megl
~ ~ ~
Za celoten program: https://www.mfru.org/

Organizacija: Mladinski kulturni center (MKC) Maribor
S podporo: Mestna občina Maribor // Ministrstvo RS za kulturo // Ministrstvo RS za šolstvo – Urad RS za mladino

Povezava do originalnega članka

31. MFRU 2025 / 5. oktober
2025-10-05 10:00 - 16:30 | meni-2-5

Splavarski krst
2025-10-05 12:30 | Maribor center / pri Najstarejši trti
Vabljeni na splavarski krst – srečanje zgodovine, zabave in tradicije!

Povezava do originalnega članka

Teden otroka
2025-10-06 09:00 - 2025-10-10 12:00 | Maribor center / Trg svobode
Letošnji Teden otroka® nosi sporočilo: »𝑷𝒓𝒊𝒋𝒂𝒛𝒏𝒐𝒔𝒕 𝒕𝒊 𝒃𝒐 𝒌𝒓𝒊𝒍𝒂 𝒅𝒂𝒍𝒂 – 𝒗𝒆𝒅𝒏𝒐 𝒓𝒆𝒄𝒊 𝒑𝒓𝒐𝒔𝒊𝒎 𝒊𝒏 𝒉𝒗𝒂𝒍𝒂.« Na Trgu svobode bomo vsak dopoldan ustvarjali, se igrali, uživali v gledaliških predstavah in mnogo več.
Od ponedeljka do petka

9.00–12.00 – USTVARJALNE DELAVNICE
9.00–12.00 – DELAVNICA – TEKSTIL TAKO IN DRUGAČE
9.00–12.00 – RAZSTAVA “HVALA, KER…”
9.00–12.00 – KAMENČKI ZA MIR Otroci bodo na kamenčke zapisali ali narisali sporočila o miru, sočutju in prijateljstvu, ki bodo krasila skupno razstavo.
9.00–12.00 – IGRE XXL Velike družabne igre za male in velike – ”Štrbunk”, ”Kdo ulovi največjo ribo?”, ”Nagajivi obročki”, hodulje in še marsikaj.
9.00 do 12.00 – PREDSTAVITVE NEVLADNIH ORGANIZACIJ

Ponedeljek, 7. 10.

10.00–12.00 – BRALNI MARATON Začetek nove sezone branja za Prežihovo bralno značko. Otroci berejo lastne pesmi in pesmi drugih avtorjev na temo »Otrok, nepopisan list«.

Od torka do petka

10.00 – igrane predstave za otroke

Sreda, 9. 10.

9.00–18.00 – RAZSTAVA GOB
9.00 – 13.00 Dan prometne varnosti
16.00 – 18.00 Nastop Otroške folklorne skupine Študent Maribor in zaključek akcije “Kolesarim za otroške sanje”.

Povezava do originalnega članka

GAULEITER UIBERREITHER. DVE ŽIVLJENJI: Predstavitev knjige Stefana Karnerja
2025-10-06 17:00 | Maribor center / UKM, Gospejna ulica 10, Maribor
Vabimo vas na drugo prireditev jubilejnega meseca oktobra, v katerem obeležujemo 35. obletnico Avstrijske čitalnice Maribor, na predstavitev knjige Gauleiter Uiberreither. Dve življenji, avtorja Stefana Karnerja.Avtor knjige dr. Stefan Karner, zgodovinar in profesor na Univerzi v Gradcu ter ustanovitelj Inštituta Ludwiga Boltzmanna za raziskovanje posledic vojn (Graz–Dunaj–Raabs), predstavlja biografijo štajerskega gauleiterja in šefa civilne uprave na Spodnjem Štajerskem, Sigfrieda Uiberreitherja. Ta se je po koncu vojne izognil sojenju z begom iz taborišča Dachau. Kot iskani vojni zločinec je z novo identiteto živel neopaženo v Nemčiji, vodil podjetje in umrl leta 1984. Biografija obravnava življenje gauleiterja in šefa civilne uprave v Gradcu in Mariboru ter življenje civilista v Sindelfingnu.
Pogovor z avtorjem, ki ga bo vodil Jan Malec Svetel, kustos Muzeja narodne osvoboditve Maribor, bo potekal v nemškem jeziku s simultanim prevodom v slovenščino.
Veselimo se ponovnega srečanja z vami!

Povezava do originalnega članka

Večer v živo: Karel Gržan
2025-10-06 18:00 - 19:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja: Večer

Karel Gržan: Pot k notranjemu miru
Je priljubljen pater, pisatelj in mislec, najraje, kot pravi, pa je kmet. Z modrostjo nas spodbuja, da odpiramo svoja srca. Njegove bližina in besede so blagodejne. Je avtor številnih knjig in predavanj, ki dramijo in spodbujajo, da zaživimo pogumno in izven vzorcev, ki nas hromijo. Vabi, da zaživimo v miru in ljubezni.
Na Večeru v živo bomo izvedeli:

Zakaj je notranji mir pomemben in kako ga dosežemo?
Kako lahko soustvarjamo spoštljivo družbo in kaj pomeni biti spoštljiv?
Zakaj je lahko »beg iz srca v glavo« nevaren in kaj pomeni delovati iz srca?
Zakaj je kritičen do obstoječega šolskega sistema?
Kakšna razlika je med biti priden in biti odgovoren?

Naročniki Večera na prodajnih mestih Eventima popust uveljavite s potrdilom o zadnji plačani naročnini. Kupci preko spleta prinesite potrdilo s seboj na dogodek.
Na dogodku ne bo prodaje vstopnic, zato prosimo, da si jih zagotovite vnaprej.

Povezava do originalnega članka

Bié (PT) v Vetrinjcu
2025-10-06 20:00 - 22:00 | Maribor center / Vetrinjc – BarCoda
folk rock/indie pop
Portugalski muzičarji obožujejo Vetrinjca. Ni jim za zamerit, mi pa jih tudi z veseljem gostimo od vsepovsod. Tokrat z nami portugalski folk rock/indie pop artist na evropski turneji.
Vstopnine ni, prispevki pa naj le bodo!
BIÉ je portugalski kantavtor, producent in večinštrumentalist, ki od leta 2017 ustvarja glasbo v portugalščini in angleščini.
Njegov slog združuje vplive Joni Mitchell, Boba Dylana, Caetana Velosa, Bon Iver in drugih, prepletajo pa ga bogata besedila, raziskovalen pristop in čustveno nabiti aranžmaji.

Povezava do originalnega članka

SOUL ENCOUNTERS feat. ANA BEZJAK
2025-10-07 00:00 | Maribor center / Sodni stolp
Soul Encounters je jazzovski projekt, ki briše meje in združuje tradicijo orgelskega tria s saksofonskimi linijami, čustveno globino vokala in izrazitimi ritmičnimi vzorci. Navdihuje se pri igrivosti in ostrini Theloniousa Monka ter ustvarja sodoben, čustveno nabit zvok, ki spoštuje jazzovsko izročilo, a hkrati zre naprej v prihodnost. Skupino sestavljajo internacionalno priznani in eni najboljših slovenskih in tujih jazzovskih glasbenikov med katerimi so vsi trije instrumentalisti dolga leta delovali in ustvarjali v svetovni prestolnici jazza New Yorku. Njihove izkušnje z ameriške scene prežemajo vsak ton z avtentičnostjo, širino in globino. Zasedba
Ana Bezjak (vokal) • Renato Chicco (hammond orgle) • Jure Pukl (saksofon) • Chris Smith (bobni) Ana Bezjak je svojo glasbeno pot začela z učenjem klasičnega klavirja. Med obiskovanjem srednje šole je postala članica English Student Theatre, uspešne glasbeno-gledališke skupine, kjer je nastopala v muzikalih in kasneje dolga leta delala kot glasbena direktorica in zborovska aranžerka. Študirala je petje na Univerzi v Mariboru, na Landeskonservatoriumu v Celovcu, magistrirala pa je iz jazzovskega petja na Musik und Kunst Universitaet na Dunaju. Ana je vsestranska pevka, ki se intenzivno ukvarja s poučevanjem in nenehno raziskuje različne glasbene sloge in vokalne tehnike. Poleg improvizirane jazz glasbe ima veliko izkušenj s tradicionalno in moderno tango glasbo, pa tudi s soulom, gospelom, r’n’b-jem in slovensko tradicionalno pop glasbo. Ana je sodelovala z različnimi slovenskimi jazzovskimi glasbeniki, kot so Marko Črnčec, Igor Bezget, Tadej Kampl, Tomaž Gajšt, Kristijan Krajnčan, in pogosto nastopala z Big Bandom RTV Slovenija (projekta Brazil in Ana Bezjak poje Thelonious Monk), pa tudi z drugimi big bandi. Poučuje jazzovski vokal na Glasbenem konservatoriju v Mariboru in na oddelku za jazz Glasbene akademije v Ljubljani. Jure Pukl je prejel najvišje državno priznanje za umetnosti v Sloveniji (Nagrada Prešernovega sklada 2015) in je eden najbolj plodovitih in ustvarjalnih saksofonistov mlajše slovenske jazz generacije. Pukl je študiral klasični in jazz saksofon na Univerzi na Dunaju in na Konservatoriju za glasbo v Haagu. Nato je prejel štipendijo za Glasbeno akademijo Berklee, kjer je nadaljeval študij pri Joeju Lovanu in Georgeu Garzoneju. Magistriral je na Glasbeni akademiji v Gradcu. Med študijem je Pukl veliko nastopal in snemal, tako z lastnimi projekti kot tudi sodeloval s številnimi odličnimi glasbeniki z različnih glasbenih področij, kot so Dave Liebman, Branford Marsalis, Esperanza Spalding, George Lewis, Maceo Parker, Vijay Iyer, Jeff “Tain” Watts, Gregory Hutchinson, ter z orkestri, kot so Big Band RTV Slovenija, European Jazz Orchestra, European Movement Jazz Orchestra, Dunajski kvartet saksofonov in mnogi drugi. Veliko je gostoval po ZDA, Aziji in Evropi, kjer je nastopal na festivalih, kot so Dunajski jazz festival, Pori Jazz Festival, Berlinski jazz festival, Jazz a Vienne in drugi. Renato Chicco, pianist in organist je študiral na Univerzi za glasbo v Gradcu v Avstriji in na Berklee College of Music v Bostonu. Med bivanjem v New Yorku (1990–1998) je bil član orkestra Lionel Hampton (1990–1991) ter pianist in glasbeni direktor pri založbi Jon Hendricks & Company (1991–1997). Renato je nastopal v klubih, kot so Blue Note, Birdland in Village Gate, nastopal je v radijskih in televizijskih oddajah (z Lionelom Hamptonom in Jonom Hendricksom) ter nastopal na festivalih in v klubih v ZDA, Evropi, Aziji in Južni Ameriki. Renato je nastopal tudi z Loujem Donaldsonom, Woodyjem Shawom, Freddiejem Hubbardom, Clarkom Terryjem, Bennyjem Golsonom, Redom Hollowayem, Joejem Williamsom, Wyntonom Marsalisom, Garyjem Burtonom, Miltom Hintonom, Reggiejem Workmanom, Jerryjem Bergonzijem, Stevom Grossmanom, Alom Fosterjem, Sheilo Jordan, Michele Hendricks, Duškom Goykovichom in mnogimi drugimi. Med svojimi posnetki kot vodja (na klavirju) je Renato posnel dve zelo uspešni zgoščenki s svojimi jazzovskimi priredbami slovenskih ljudskih pesmi. Na orglah je pred kratkim posnel projekt avtorske glasbe za veliki orkester. Kot stranski glasbenik je sodeloval pri več kot 50 posnetkih, nazadnje pa je sodeloval pri posnetkih Jerryja Bergonzija z orgelskim triom “Spotlight on Standards” in “Nearly Blue”. Renato je trenutno profesor jazzovske improvizacije na Univerzi za glasbo v Gradcu v Avstriji in še naprej nastopa po vsem svetu. Chris Smith je diplomiral iz jazza na Univerzi Severni Illinois, magistriral iz jazza na Glasbeni šoli Manhattan in doktoriral iz umetnosti na Univerzi Severni Kolorado. Med njegovimi nedavnimi nastopi so nastopili z jazz orkestrom Vanguard, Bobom Mintzerjem, kvintetom Dicka Oattsa, Troyjem Robertsom, Randyjem Breckerjem in Birdland Big Bandom. Poleg tega je nastopil na newyorških prizoriščih, kot so The Blue Note, Dizzy’s Club in Smalls, na Chicago Jazz Festivalu, Telluride Jazz Festivalu in drugih. Chris je trenutno profesor jazzovskih bobnov na Univerzi za glasbo v Gradcu v Avstriji in aktivno gostuje ter nastopa po Evropi. Predprodaja odrasli • 16 EUR
Na dan koncerta • 20 EUR
Dijaki, študenti, upokojenci • 14 EUR

Povezava do originalnega članka

Scenografsko usposabljanje
2025-10-07 10:00 - 13:00 | Maribor center / Izba
Si kdaj pomislil_a, kdo oblikuje oder, razstavo ali postavitev dogodka? Na scenografskem usposabljanju boš izvedel_a, kako oblikovati prostor, ki pripoveduje zgodbo. Spoznali bomo osnovne principe scenografije – od načrtovanja in postavitve prostora, do izdelave rekvizitov in uporabe svetlobe. Delavnica je odlična priložnost za vse, ki jih zanima oblikovanje prostorov, vizualna podoba dogodkov ali ustvarjanje gledaliških predstav.
Prijave in informacije: manja@marsmaribor.org
Brezplačna usposabljanja za udeležence stare od 13. do 29. leta.

Povezava do originalnega članka

Emir Osmić: Arhitektura spominov
2025-10-07 10:00 - 15:00 | Maribor center / Razstavišče Vetrinjski
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica.
Arhitektura in spomin sta povezana na številne načine. Narativno vrednost arhitekturnih elementov lahko spremljamo od zgodnjih civilizacij dalje. Vile v Pompejih so ohranile prikaze ritualov in mitoloških zgodb, Partenon pripoveduje o grški religiji, Romanske cerkve so v svojo arhitekturo vključevale podobe, ki so tudi nepismenim pripovedovale biblijske zgodbe, neoklasicizem je produciral ogromno število arhitekturnega kiparskega okrasja alegorij zgodovine, Brâncuşijev komemorativni park v Târgu Jiu omogoča, da se skozi spomine sprehodimo, z njimi vzpostavimo fizični stik. Vse to so znana zgodovinska dejstva, a manjkrat se vprašamo o osebni arhitekturi, ki nosi naše spomine, kako jih oblikuje in kako je zgrajen spomin sam?
Razstava Arhitektura spomina zajema 20 let umetniškega ustvarjanja Emira Osmića in združuje cikle Vojna in umetnost, Vojak, Portret, Stare igrače in Ulica. Lahko jo razumemo kot retrospektivno razstavo, a vendarle bi bila to poenostavitev, saj umetnik k svojim delom pristopa kot k živečim bitjem, ki se mestoma spreminjajo, skozi leta pridobivajo nove detajle in se kot kolaži plastijo z inserti del iz druge dobe. Temu primerno je tudi tehnika del kombinirana, a vedno, tudi v primeru digitalnih del, temeljena na liniji, risbi, ki se razveja v končno podobo. Gre za vpogled v enotnost umetnikovega intimnega doživljanja, ki funkcionira kot dnevnik ali daljši roman. Prek poglabljanja v kontinuiteto sloga in spremembe, ki vznikajo v njem med obdobji, se pred nami izriše umetnikova percepcija lastnih spominov in doživljanj, ki nastajajo v kombinaciji sloga nadrealistične težnje k podzavestnim vzgibom in ekspresionistične želje po neposredni umetniški akciji. V osredju je vizualizacija spomina, ki se skozi umetnost Emirja Osmića izraža predvsem prek motrenja človeka v čustveno razgaljeni obliki ter predmetov, ki človeka obkrožajo med ključnimi impresijami. Na kakšen način se odtisnemo na objekte in prostore kot so dedkova vrata, domače ulice, stare igrače, stavbe, kjer smo preživljali čas in kako se vzpostavi recipročnost tega odtisa?
V delih je prisoten odmev vojne, ki je zaznamovala življenje umetnika. Obrazi, ki se pojavljajo med abstrakcijo so oropani človeške pojavnosti, surovo izpostavljeni v obliki, ki ji je nemogoče določiti spol, starost, izvor. Zaradi njihove oblikovne rudimentarnosti predstavljajo esenco običajnega človeka, ki ga definira doživljanje in izraz čustev ob soočenju s katastrofo, pretresom in načini za preživetje. Na delih so bitja bivajoča v nedoločljivih prostorih, kjer se elementi medsebojno spajajo in plastijo, variirajo med jasno določenimi prostori in razpršenimi oblikami, ki pojavno imitirajo naše načine spominjanja, kjer se prej nepovezane dobe, prostori, ljudje in objekti lahko prepletejo v novo celoto, ki gradi naše pojmovanje obstoja. Umetnik figure mučenikov povzdigne v svetniški status in prek umestitve v psihološke krajine omogoči komunikacijo med materialnim ter sublimnim. Loči jih od singularnega dogodka in jih vpne v kolektivno izkušnjo. Arhitektura spomina oblikuje časovnico, a ne le časovnico umetnikovega razvoja, temveč vsega kar se je vanj vpilo skozi leta in časovnico odtisov, ki so jih ljudje okrog njega puščali na času. Skozi dedkova vrata stopimo na ulico, med ljudi, konotacije, zgodbe in oblike v katere se strnejo.
Sara Nuša Golob Grabner
Emir Osmić (r. 1985, Mostar, BiH) je diplomiral iz slikarstva na Akademiji likovnih umetnosti v Sarajevu (BiH, 2010) na Pedagoškem oddelku pri prof. Radoslavu Tadiću, s temo “Vojna in umetnost”. Leta 2004 je zaključil Srednjo šolo za uporabne umetnosti v Sarajevu. Večkrat je bil uvrščen v ožji izbor za nagrado Alije Kučukalića. Je član ULUBiH in ULUKS, ter član umetniškega sveta ULUBiH (od 2014) in ULUKS (od 2022). Leta 2018 je pridobil status izjemnega samostojnega umetnika. Do zdaj je imel več samostojnih razstav, med drugim: Galerija Mlaz (Počitelj, BiH, 2023 in 2020), Galerija Collegium Artisticum (Sarajevo, BiH, 2021), Video razstava (Sarajevo – Bistrik, BiH, 2020), Galerija SŠPU (Srednja šola za uporabne umetnosti, Sarajevo, BiH, 2019), Galerija Zvono (Sarajevo, BiH, 2018), Galerija Roman Petrović (Sarajevo, BiH, 2016), La Galerie A (Angers, Francija, 2014), CeKA Charlama Depot – Skenderija (Sarajevo, BiH, 2013). Sodeloval je na več kot 80 skupinskih razstavah v Bosni in Hercegovini ter tujini. Je prejemnik nagrade za eksperimentalno risbo na 24. bienalu risbe v Mostarju (2024). Udeleženec številnih mednarodnih likovnih kolonij in umetniških rezidenc doma in v tujini. Živi in ustvarja v Sarajevu.
Povezava do originalnega članka

Knjižnični cikel: Prepih pod Hindukušem - Zgodbe iz Afganistana
2025-10-07 17:00 - 18:30 | Maribor center / Vetrinjski dvor, Vetrinjska ulica 30
Potopisno predavanjeAna Tasić je Mariborčanka, ki je hitro ugotovila, da želi videti več kot le domači kraj. Je ljubiteljica potovanj, učiteljica smučanja ter filantropistka. Aktivno je sodelovala pri projektu učenja smučanja deklet v Bamiyanu v Afganistanu, državi, ki ima izjemno zanimivo, a precej krvavo zgodovino.

Povezava do originalnega članka

Urice & črtice: kratke zgodbe iz digitalnega zdravstva
2025-10-07 19:00 - 23:00 | Maribor center / Studio
Digitalizacija zdravstva odpira ogromno vprašanj: kako lahko podatki izboljšajo obravnavo pacientov? Kje nam analitika že pomaga in kje nas še čaka veliko dela? Katere so meje – kaj se s podatki da in česa ne?
Na tokratnem srečanju nam bo Luka Petravić skozi kratke zgodbe predstavil njegovo delo znotraj digitalizacije zdravstva, ki zajema ogromno različnih področij – od načrtovanja vmesnikov in opreme za reševalna vozila, do predikcij zasedenosti urgenc do vodenja projekta Zdravniki (znotraj Sledilnika). In še česa. Luka namreč počne (vsaj) sto stvari naenkrat – študira, raziskuje, dela specializacijo, vodi podcast, svetuje na IT projektih… zgodb mu definitivno ne zmanjka.
Dobimo se prvi torek v oktobru – 7.10. – ob 19.05 na novi lokaciji: v sezoni 2025/26 nas prijazno gosti BarCoda v Vetrinjskem dvoru!
Luka je zdravnik in doktorski študent, ki ga navdušuje povezovanje tehnologije in medicine. Specializira interno medicino na UKC Maribor ter piše doktorat na Medicinski fakulteti v Ljubljani. Je štipendist Ustanove inž. Lenarčič Milana in ASEFa ter prejemnik priznanja dr. Uroša Seljaka. Vodi projekt zdravniki.sledilnik.org (http://zdravniki.sledilnik.org), ki je prejel nagradi SozialMarie in Digi vzornik. Njegovo delo se osredotoča na uporabo velikih podatkov v klinični praksi.
Dogodek je brezplačen in odprt za vse radovedne – oblikovalce, razvijalce, načrtovalce in vse, ki vas zanima preplet tehnologije in medicine.

Povezava do originalnega članka

Andrija Milošević v Mariboru
2025-10-07 20:00 | Maribor center / Narodni dom Maribor
Po uspešni turneji po Hrvaški in Sloveniji se priljubljeni igralec Andrija Milošević vrača v Maribor z izjemno duhovito monodramo “Idem putem pa zagrlim drvo”, avtorja Miodraga Karadžića.
V komični zgodbi spremljamo sina, ki mu mama vztrajno išče primerno nevesto. Kandidatke se vrstijo ena za drugo, njuni odnosi pa vodijo v niz zabavnih zapletov in nepredvidenih situacij. Ko se končno pojavi »ta prava«, se glavni junak znajde pred življenjsko prelomnico.
Vstopnice so na voljo na https://bit.ly/Andrija_Maribor, ter na vseh fizičnih Entrio prodajnih mestih po Sloveniji

Povezava do originalnega članka

Trip to Las Vegas Show
2025-10-07 20:00 - 22:00 | Maribor center / Dvorana Union, Maribor
Glasbena stand up predstava: Odrsko doživetje z duhovitimi dialogi, čustvenimi trenutki in mojstrsko interpretacijo nepozabnih melodij, ki so jih proslavili Elvis Presley, Frank Sinatra, Ray Charles, Dean Martin, Louis Armstrong in drugi.
Glasbena stand up predstava: TRIP TO LAS VEGAS SHOW V glavnih vlogah: Oto Pestner, Uroš Perić, Omar Naber & Tina Gorenjak Trip to Las Vegas Show je edinstvena glasbena stand up predstava, ki z izjemno energijo, šarmom in stilom obuja zlato obdobje ameriške zabavne scene. Vrhunski izvajalci gledalce popeljejo v Las Vegas 50. in 60. let prejšnjega stoletja – čas, ko so blišč, humor in brezčasna glasba zaznamovali svetovno industrijo zabave.
Predstava ni klasičen koncert. Je odrsko doživetje z duhovitimi dialogi, čustvenimi trenutki in mojstrsko interpretacijo nepozabnih melodij, ki so jih proslavili Elvis Presley, Frank Sinatra, Ray Charles, Dean Martin, Louis Armstrong in drugi.
V glavnih vlogah nastopajo štirje prepoznavni obrazi slovenskega glasbenega in odrskega prostora – Oto Pestner, Uroš Perić, Omar Naber in Tina Gorenjak – vsak s svojo izrazito prezenco, skupaj pa kot popolna kombinacija pod imenom Trip to Las Vegas Show.

Povezava do originalnega članka

Okrogla miza: Prihodnost Račjega dvora
2025-10-08 15:00 - 17:00 | Maribor center / Umetnostna galerija Maribor
Umetnostna galerija Maribor v sodelovanju z Mestno občino Maribor in v partnerstvu z Biotehniško šolo Maribor, Oddelkom za arhitekturo FGPA Univerze v Mariboru in Studiem Arhisol vabi na dvodnevno jesensko dogajanje na Račjem dvoru. Mestna občina Maribor je pripravila načrt za obuditev mestnih gričev, študenti arhitekture Univerze v Mariboru so razmišljali o glavnih priložnostih te edinstvene lokacije, mladi arhitekti so izvedli umetniške intervencije v prostor. Vabimo vas na izmenjavo idej in druženje. Dobimo se pri Račjem dvoru!
Dogodek poteka v sklopu evropskega projekta reCITYing. Reaktivacija opuščenih prostorov v urbanih središčih z arhitekturo in umetnostjo, ki združuje partnerje iz Maribora, Genove, Barcelone, Hannovra ter Montpellierja in ga sofinancira Evropska unija. Cilj projekta je spodbujanje raznolikih kreativnih praks in aktivnosti, ki prispevajo k ponovni uporabi in reaktivaciji opuščenih, praznih in javnosti nedostopnih prostorov v urbanih središčih.
Vsi dogodki so brezplačni. Vabljeni, da se nam pridružite!
sreda, 8. oktober 2025
15.00–17.00
Umetnostna galerija Maribor, Strossmayerjeva ulica 6
Okrogla miza: Prihodnost Račjega dvora
Račji dvor, nekdanje benediktinsko trgovsko posestvo s tisočletno zgodovino in edinstveno lokacijo pod mestnimi vinorodnimi griči, je danes predvsem v funkciji priložnostnega skladišča. Majhna vernakularna koča v njenem zaledju, ki spominja na načrte za vzpostavitev muzeja na prostem, je prepuščena počasnemu propadanju. Na zelenem robu mesta se dvorec in Wagnerjeva koča ponujata v premisleke o ponovni aktivaciji in vključitvi v javno življenje. Pogovarjali se bomo z gosti, ki to edinstveno arhitekturno dediščino poseljujejo, jo ščitijo, v njej iščejo priložnosti ter načrtujejo njeno prihodnost. Vabimo vas, da se pridružite pogovoru in izmenjavi idej.
Gosti:
– Saša Arsenovič, župan Mestne občine Maribor
– dr. Vinko Logaj, minister za vzgojo in izobraževanje (vabljen)
– Anton Krajnc, ravnatelj Biotehniške šole Maribor
– predstavnik Benediktinskega Priorata Maribor (vabljen)
– Stojan Skalicky, arhitekt
– Suzana Vešligaj, Zavod za varovanje kulturne dediščine
Moderira: Simona Vidmar Čelik, direktorica UGM
Vsi dogodki so brezplačni. Vabljeni, da se nam pridružite!

Umetnostna galerija Maribor – Arhitektura v preobrazbi: Račji dvor med zgodovino in prihodnostjo

POSLEDNJI TSCHELIGIJEV PIVOVAR
2025-10-08 17:00 - 2025-10-24 18:00 | GAULEITER UIBERREITHER. DVE ŽIVLJENJI: Predstavitev knjige Stefana Karnerja
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.Sicer bolj kot s pivom povezujemo Maribor z vinogradništvom in vinom a v preteklosti je bila v Mariboru močno razvita tudi pivovarniška dejavnost. V mestu je bilo v preteklosti kar nekaj pivovarn in z njimi povezanih pivovarniških družin – med njimi tudi družina Tscheligi, ki je imela eno izmed svojih pivovarn tudi v nekdanjem obrambnem stolpu, ki ga danes imenujemo Čeligijev stolp. Razstavo Poslednji Tscheligijev pivovar zato postavljamo prav tja, v stolp.
Zadnji pivovar v Tcheligijevi pivovarni je bil Ivan Jezernik, iz Luč ob Savinji. Nadvse zanimiva življenjska zgodba, ne zgolj njega, ampak cele družine, ki v Lučah še danes vodi znano gostišče Raduha.
Razstava Poslednji Tscheligijev pivovar je del programa Dnevov evropske kulturne dediščine. V Čeligijevem stolpu bo na ogled do 24. oktobra:
– ob torkih in četrtkih od 16:00 do 18:00
– ob sobotah od 10:00 do 12:00

Povezava do originalnega članka
